<classify> Na DERICK MILTON SIMIYU BENKI ya NMB imetoa vifaa vya ujenzi katika Shule ya Msingi Sanunguiliyoko Kata ya Somanda na Shule ya Sekondari Ngwangwali, Kata ya Nyangokolwa, Halmashuariya Mji wa Bariadi mkoani Simiyu. Vifaa hivyo zikiwamo meza na viti vya walimu pamoja na wanafunzi,mabati, misumari na mbao vyote vikiwa na thamani ya Sh milioni 10 vilikabidhiwakwa Mkuu wa Wilaya ya Bariadi, Festo Kiswaga na viongozi wa halmashuari hiyo. Katika hafla ya kukabidhi vifaa hivyo iliyofanyika kwenye shule zotembili jana, Meneja wa Benki hiyo Kanda ya Magharibi, Sospeter Magesse, alisemaNMB imekuwa benki kinara nchini kushiriki na wananchi katika shughuli zamaendeleo. Akitoa maelezo ya vifaa vilivyotolewa Shule ya Msingi Somanda, Magessealisema kuwa vifaa hivyo ni pamoja na mabati 108, mbao pamoja na misumarivikiwa na thamani ya Sh milioni tano. Alisema kuwa uongozi wa shule hiyo chini ya Diwani wa Kata, RobertRweyo waliomba kusaidiwa vifaa hivyo kwa ukamilishaji wa ujenzi wa vyumbaviwili vya madarasa, ambavyo vimejengwa na wananchi na vimefikia hatua yakuezekwa. Baada ya kupokea maombi haya, kama benki tulifurahi kwani yalilengakatika vipaumbele vyetu ambavyo ni elimu pamoja na afya, kama benki tumekuwatukitumia zaidi ya Sh bilioni moja kila mwaka kusaidia jamii katika shughuli zamaendeleo, alisema Magesse. Kwa upande wa Shule ya Sekondari Ngwangwali, Magesse alisema benkihiyo imetoa meza 36 na viti 36 kwa wanafunzi, huku meza 10 na viti 10 vikiwakwa walimu vyote vikiwa na thamani ya Sh milioni tano. Magesse alisema shule hiyo ya sekondari ilikuwa ikikabiliwa nachangamoto kubwa ya meza za walimu pamoja na viti, hali ambayo ilikuwaikiwasababisha kutotekeleza majukumu yao ya kufundisha kwa ufasaha. Tunatambua kama benki mchango huu ambao tumetoa leo utakuwa chachukwa shule zote kufanya vizuri kwenye matokeo yake na kuinua kiwango cha elimuna tunahakikisha tutaendelea kuwasaidia wananchi ambao ndiyo wateja wetu, alisemaMagesse. Akizungumza kwa niaba ya wananchi, Diwani wa Kata ya Nyangokolwa,Lukonge Nyankali, aliishukuru benki hiyo kwa mchango huo. Walimu wamekuwa wakitumia madawati ya wanafunzi kufanya kazi zao,hasa kusahihisha kazi za wanafunzi, lakini leo wamepata meza tunashukuru sanana watafanya kazi kwa bidii kwani wamepata vifaa vizuri vya kufanyia kazi zao,alisema Nyakali. Naye Diwani Kata ya Sima ambaye pia ni Mwenyekiti wa Halmashuari hiyo,Robert Rweyo aliishukuru benki hiyo huku akiahidi ujenzi huo kukamilika mapema.Akipokea vifaa hivyo kwa shule zote mbili, Mkuuwa Wilaya, Kiswaga aliipongeza NMB akisema imekuwa ni benki bora hapa nchinikwa kutoa mchango kwa wananchi.  <topic>: KITAIFA 